नशे की हालत में साथियों ने फैंस पर तलवारें चलाईं; फोटो खिंचवाने पर हुआ विवाद
Sufi Singer Jyoti Nooran Controversy Team Jyoti Attack Sachin Bagga Jalandhar Restaurant  पिछली रात सूफी सिंगर ज्योति नूरां नशे की हालत में नकोदर रोड के एक रेस्टोरेंट में अपने साथियों के साथ गई। वहां पर उनके फैंस ने फोटो करवानी चाहिए तो नूरां के साथियों पर उन पर हमला बोल दिया। तलवारों से घायल कर दिया। 
सूफी सिंगर ज्योति नूरां पति से मनमुटाव के बाद एक बार फिर विवादों में आ गई हैं। जालंधर के नकोदर रोड स्थित रेस्टोरेंट में रविवार रात उनके साथियों ने फोटो खिंचवाने आए फैंस पर नशे की हालत में तलवारों से हमला कर दिया। पूरी घटना पास के ही एक पेट्रोल पंप पर लगे CCTV कैमरे में कैद हो गई।
हमले में घायल व्यक्ति की पहचान सतनाम नगर निवासी सचिन बग्गा के रूप में हुई है। उसके बाएं हाथ में चोट हाई है। सिविल अस्पताल में मेडिकल कराने के बाद उसने शिकायत पुलिस को दी है।
घायल का आरोप- ज्योति के साथियों ने की बदतमीजी
सचिन बग्गा ने कहा कि वह परिवार के साथ मोहाली से आ रहे थे। रास्ते में नकोदर रोड पर एक रेस्टोरेंट में खाने-पीने के लिए रुक गए। वहां पर ज्योति नूरां भी अपने साथियों के साथ आई थी। उन्होंने ज्योति से फोटो के लिए रिक्वेस्ट की। वह फोटो खिंचवा रहे थे कि ज्योति की टीम के सदस्यों ने उनके साथ बदतमीजी शुरू कर दी।
उनके साथ उन्होंने मारपीट शुरू कर दी और तलवार निकाल कर वार किए। उन्हें रेस्टोरेंट से बाहर निकाल दिया। बग्गा ने कहा कि ज्योति नूरां नशे की हालत में थी। बग्गा ने कहा कि उसके साथियों ने जब हाथ उठाया तो उसके बाद ज्योति नूरां ने भी उनके साथ मारपीट करनी शुरू कर दी।
फुटेज के आधार पर पहचान कर रही पुलिस
पुलिस थाना डिवीजन नंबर 4 के ASI हीरा लाल ने बताया कि वह नाइट ड्यूटी पर थे। उन्हें मैसेज आया कि नकोदर रोड पर कोई एक्सीडेंट हुआ है। जब मौके पर पहुंचे तो मामला झगड़े का निकला। घायल सचिन बग्गा को तुरंत सिविल अस्पताल में पहुंचाया। बाद में CCTV फुटेज निकलवाई गई। आरोपियों की पहचान की जा रही है।